Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 272/12/8808	Rožňava, 17.4.2012
EEČ : 2-67-39-2012

U Z N E S E N I E

Trestná vec:	obvinený XXXXX  
Prečin:	porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Rožňava
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
v presne nezistený deň v mesiaci január 2012, v popoludňajších hodinách, cez neuzamknuté dvere vošiel do rodinného domu na ulici XXXXX vošiel do spálne, odkiaľ odcudzil 60,- €, čím spôsobil škodu pre XXXXX XXXXX vo výške najmenej 60,- €, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia PZ XXXXX, sp. zn. ORP-260/RV-RV-2012 zo dňa 21.03.2012, bolo začaté trestné stíhanie a súčasne vznesené obvinenie XXXXX za prečin porušovania domovej slobody podľa § 194 ods. 1 Tr. zák., v podstate na tom skutkovom základe, ako je to uvedené vo výrokovej časti tohto uznesenia. 
Obvinený XXXXX sa ku skutku priznal v celom rozsahu. Uviedol, že chcel hrať na automatoch v herni Vegas XXXXX no nemal peniaze, preto sa rozhodol, že vojde do domu XXXXX, pretože vedel, že neuzamykajú dvere. Vošiel do domu, našiel peniaze vo vrecku košele, bolo tam viacej peňazí, ale zobral iba 60,- €. Peniaze prehral v herni. Následne sa priznal ku krádeži peňazí a peniaze dňa 20.03.2012 vrátil. Svoje konanie ľutuje. Vyjadril súhlas s prípadným podmienečným zastavením trestného stíhania. 
Svedkyňa - poškodená XXXXX uviedla, že v spálni mala uložené v jednej košeli 370,- €. Na cestu si zobrala 10,- €, ostatné tam vrátila. Následne zistila, že z uvedených peňazí chýba 60,- €. Obvinený sa jej priznal, že peniaze zobral on a 60,- € jej aj vrátil. Nepripája sa k náhrade škody. 
Vina obvineného vyplýva i zápisnice o obhliadke miesta činu s pripojenou fotodokumentáciou. 
Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak, 
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a c)  vzhľadom na osobu obvineného, s prihliadnutím na jeho doterajší život a na okolnosti prípadu možno takého rozhodnutie považovať za dostačujúce. Obvinený XXXXX spáchal prečin porušovania domovej slobody podľa § 194 ods.  1 Tr. zák., za ktorý zákon ustanovuje trest odňatia slobody, ktorého horná hranica neprevyšuje 5 rokov. Obvinený sa k spáchaniu skutku priznal, svoje konanie oľutoval a vyjadril súhlas s aplikáciou inštitútu podmienečného zastavenia trestného stíhania. Spôsobenú škodu vo výške 60,- € poškodenej uhradil. 
Obvinený je z miesta trvalého bydliska všeobecne hodnotený. Doposiaľ súdne trestaný nebol.   
Vzhľadom na uvedené bolo dôvodné postupovať v zmysle § 216 ods. 1,2 Tr. por., t. j. podmienečne zastaviť trestné stíhanie proti obvinenému XXXXX, a určená mu bola skúšobná doba v trvaní 12 (dvanásť) mesiacov, ktorá je s prihliadnutím na jeho doterajší život a okolnosti prípadu dostačujúca. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Lenďák
prokurátor